La col·lecció d'ivoris descoberts per Mallowan es dividí entre Iraq i Gran Bretanya, i romangueren a l'Escola Britànica d'Arqueologia d'Iraq (més tard es convertiria en l'Institut Britànic per a l'Estudi d'Iraq) fins a 1987. Més tard es guardaren al Museu Britànic fins al 2011, i no es van exhibir. Molts dels ivoris iraquians s'han perdut o danyat. Després de la Guerra d'Iraq de 2003, el Museu Nacional d'Iraq a Bagdad fou saquejat, i molts dels ivoris guardats allí foren robats o destruïts per les bombes occidentals. Altres ivoris guardats en una volta d'un banc de Bagdad es danyaren per l'aigua quan l'edifici fou bombardejat.